Behrang Safari

Behrang Safari (persisk: بهرنگ صفری; født 9. februar 1985) er en iranskfødt svensk fotballspiller som spiller for Lunds SK.Den förlorade sonen är åter.

Han har tidligere spilt for Malmö FF og RSC Anderlecht. Safari var også en del av Sveriges tropp under EM i fotball 2012.

 Klubbkarriere 
Safari kom til Sverige sammen med familien allerede i ung alder som følge av Iran–Irak-krigen. Han startet sin fotballkarriere hos Lunds SK i 1992 før han i 2001 ble hentet til juniorlaget hos Malmö FF.

 Malmö FF 
Safari spilte seg oppover i systemet hos Malmö FF, og fikk sin førstelagsdebut i Allsvenskan i juli 2004. Han var med på å vinne Allsvenskan i sin første sesong, og etablerte seg deretter fast under den påfølgende sesongen. Frem til sommeren 2008 spilte han i underkant av 60 seriekamper og scoret to mål totalt for klubben.

 FC Basel 
Den 15. juni 2008 ble det offentliggjort at Safari hadde blitt solgt fra Malmö FF til den sveitsiske klubben FC Basel og at han hadde skrevet under på en treårskontrakt med klubben.FCB.ch – FCB verpflichtet mit Gelabert und Safari zwei neue Spieler  (Publisert 16. juni 2008, besøkt 11. juni 2012)  Han fikk sin debut for Basel i en seriekamp mot Grasshopper Club Zürich på St. Jakob-Park den 23. juli 2008 (1–0), og fikk sin første europacupkamp én uke senere da Basel spilte kvalifisering til Mesterligaen 2008/2009 borte mot IFK Göteborg på Ullevi. 

Hans første scoring for Basel kom i seriekampen hjemme mot BSC Young Boys den 7. februar 2010 (4–0), som også endte opp med å bli hans eneste seriemål for Basel. Han var med på å vinne både den sveitsiske serien og den sveitsiske cupen i 2010, og den sveitsiske serien for andre gang i 2011. Safari spilte totalt 94 seriekamper under sin tre år lange kontraktsperiode.

 RSC Anderlecht 
Den 30. mai 2011 skrev han under på en treårskontrakt med den belgiske klubben RSC Anderlecht.Goal.com – Swedish international Behrang Safari joins RSC Anderlecht on a three-year deal (Av Mitchell Grima. Publisert 31. mai 2011, besøkt 11. juni 2012) Han fikk sin seriedebut for Anderlecht borte mot Oud-Heverlee Leuven den 29. juli 2011 (1–2), og spilte sin første europacupkamp i kvalifiseringen til UEFA Europa League 2011/12 borte mot tyrkiske Bursaspor den 18. august 2011.UEFA.com – Bursaspor 1–2 Anderlecht (Besøkt 11. juni 2012)

 Landslagskarriere 
Safari ble kalt opp til  til deres landslagsturné på tre kamper i januar 2008. Han spilte i alle kampene mot henholdsvis  (1–0),  (0–2) og  (0–0). Safari spilte siden flere av Sveriges kamper under kvalifisering til EM i fotball 2012, og ble deretter tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.Svenskfotboll.se – EM-truppen uttagen (Publisert 14. mai 2012, besøkt 6. juni 2012)

 Meritter 
Malmö FF
 Allsvenskan (1): 2004

FC Basel
 Axpo Super League (2): 2009/2010 og 2010/2011
 Schweizer Cup (1): 2009/2010

RSC Anderlecht
 Jupiler Pro League (1): 2011/2012

 Referanser 

 Eksterne lenker 

  Footballdatabase.eu – Player, Behrang Safari – Spillerprofil
  National-football-teams.com – Behrang Safari – Spillerprofil

Kategori:Svenske fotballspillere
Kategori:Svenske landslagsspillere i fotball
Kategori:Spillere i Fotball-EM 2012
Kategori:Fotballspillere for Malmö FF
Kategori:Fotballspillere for FC Basel
Kategori:Fotballspillere for RSC Anderlecht
Kategori:Personer fra Teheran
Kategori:Fødsler i 1985